હવે જોઇએ માણસે ક્યાં ક્યાં આમા ફેરબદલ કરી તે. કદાચ ત્યારના આ બુદ્ધિશાળીઓએ પ્રકૃતિમાંથી પ્રેરણા લઇ અને લોકોને ત્યારની સમાજરચના મુજબ વર્તતા કરાવવા માટે ’નર્ક’ના ભયની રચના કરી. ગરુડપુરાણ વાંચશો અને તેમાં નર્કની સજાઓનું વર્ણન વાંચશો તો, અમારા જેઠાભાઇ કહે છે તે મુજબ, મહદાંશે તો કોઇ પોલીસ સ્ટેશનમાં ઘુસ્યા હોય તેવું લાગશે !! (એ લોકોને થયું કે આ ’પાપી’ વળી ક્યારે નર્કે પહોંચે, અને ત્યાંય પાછું આવી સજાઓ થશે કે કેમ તેના કોઇ પુરાવા તો છે નહીં ! આથી લાવો અહીં જ ફટકારી દઇએ !!) અર્થાત, ડર એ ક્યારેક સમાજને સુપેરે ચલાવવા માટે પણ ક્રિએટ કરાતો હોય છે. પછી તે કાયદાનો ડર હોય કે ધર્મનો ડર.